बोले- पंजाब दा वारिस कहने वाला चूहा बिल में छिपा, सिखों पर लगाया धब्बा
Punjab Congress MP Ravneet Singh Bittu Attacks On Waris Punjab De Chief. पंजाब के लुधियाना से कांग्रेसी सांसद रवनीत सिंह बिट्‌टू ने खालिस्तान समर्थक अमृतपाल के फरार होने और पुलिस द्वारा भगोड़ा करार दिए जाने पर तंज कसा
पंजाब के लुधियाना से कांग्रेसी सांसद रवनीत सिंह बिट्‌टू ने खालिस्तान समर्थक अमृतपाल के फरार होने और पुलिस द्वारा भगोड़ा करार दिए जाने पर तंज कसा। बिट्‌टू ने कहा कि अमृतपाल खुद को पंजाब दा वारिस कहता था, आज खुद चूहे की तरह किसी नाली और बिल में छिप गया है। बिट्‌टू ने कहा कि युवाओं को लगातार अमृतपाल बहला फुसला कर देश विरोधी हरकतें करवा रहा था।
सिखी का चोला पहन बना बहरूपिया
बिट्‌टू ने कहा कि अमृतपाल विदेश से सिखी का चोला पहन कर बहरूपिया बनकर आया है। जो गुरु का सच्चा सिख होता वह कभी भी मैदान छोड़ कर भागता नहीं है। अमृतपाल रोजाना युवाओं को अपने साथ खालिस्तान बनाने के लिए जोड़ रहा था। अकसर युवाओं से कहता था कि सबसे पहले यदि सिर देने की नौबत आई तो मैं दूंगा।
आज अमृतपाल ऐसे भागा कि इसने सिखों को धब्बा लगवा दिया। जो विदेशों में बैठे एनआरआई इसे सपोर्ट करते थे वह भी देख लें और जो ISI, जिसने इसे शेर बनाया था वह भी देख ले कि किस तरह अमृतपाल आज गली-गली खेतों में भाग कर छिप रहा है।
खालिस्तान के लिए कुरबानी देने के उपदेश देता था
बिट्‌टू ने कहा कि युवाओं को हथियार उठा खालिस्तान के लिए कुर्बानी देने के उपदेश देने वाला अमृतपाल की असलियत लोगों के सामने आ गई है। बता दें यह गिरफ्तारी अजनाला थाने पर हमले से जुड़े केस में हुई है। पंजाब पुलिस के घेरा डालते ही अमृतपाल खुद गाड़ी में बैठकर लिंक रोड से होते हुए भाग गया। पुलिस की करीब 100 गाड़ियां उसके पीछे लग गईं। दो दिन से अमृतपाल फरार है। इस बीच हालात की गंभीरता को भांपते हुए पंजाब में आज भी 12 बजे तक मोबाइल इंटरनेट सेवाएं बंद की गई हैं।
ये खबर भी पढ़ें:- 
पंजाब में अमृतपाल की तलाश का तीसरा दिन: ISI के बाद बब्बर खालसा से जुड़े लिंक; पाक में बैठे आतंकियों के प्रोजेक्ट-K2 का हैंडलर बनकर लौटा दुबई से 
पंजाब में खालिस्तान समर्थक अमृतपाल को पकड़ने के लिए पुलिस का अभियान लगातार तीसरे दिन भी जारी है। पाकिस्तानी खुफिया एजेंसी ISI से लिंक सामने आने के साथ-साथ इन्वेस्टिगेशन में अमृतपाल के प्रतिबंधित खालिस्तानी संगठन बब्बर खालसा इंटरनेशनल (BKI) का हैंडलर होने का इनपुट भी पुलिस को मिला है। इससे जुड़े सबूत जुटाए जा रहे हैं (पूरी खबर पढ़ें)
UK में भारतीय दूतावास पर तिरंगे का अपमान: खालिस्तानी समर्थकों ने पहले प्रदर्शन किया, फिर उतार जमीन पर फेंका 
पंजाब में वारिस पंजाब दे के जत्थेदार अमृतपाल सिंह के खिलाफ चल रही कार्रवाई का विरोध विश्व में फैले खालिस्तानी समर्थक कर रहे हैं। बीती शाम UK में भारतीय दूतावास के बाहर खालिस्तानियों ने प्रदर्शन के बाद तिरंगे का अपमान कर दिया। तुरंत कार्रवाई करते हुए भारत ने UK के सीनियर राजनयिक को सम्मन भेज दिया है (पूरी खबर पढ़ें)